Toeris in Tafelberg Nasionale Park vermoorHoutbaai, Kaapstad (Foto: Falco, Pixabay) ŉ 25-jarige verdagte is in hegtenis geneem nadat ŉ toeris van die Oekraïne Saterdag in die Tafelberg Nasionale Park vermoor is. Die 44-jarige toeris het Saterdagoggend in die park in Houtbaai gestap toe hy omstreeks 11:00 deur drie mans naby die Oos-Fort aangeval is. Die toeris is met ŉ skerp voorwerp doodgesteek voor die verdagtes met sy rugsak met sy persoonlike besittings daarin op die vlug geslaan het. Volgens lt.kol. Andrè Traut, woordvoerder van die polisie, het lede van die buurtwag een van die verdagtes vasgetrek en is van die gesteelde goedere in sy besit gevind. Die ander twee verdagtes is steeds soek. Die verdagte wat in hegtenis geneem is, sal Maandag in die Wynberg-landdroshof verskyn.